Betjeman tok ikke seg selv så høytidelig og hans poesi er svært tilgjengelig. Han skrev personlig, noen ganger lyrisk, men også humoristiske og satiriske dikt - i et enkelt språk. Hans poesi ble møtt med interesse fra et bredt publikum og han ble også en populær TV-personlighet. Karakteristisk for hans poesi er at han i nesten alle sine dikt refererer til et sted; ofte en landsby, eller noen ganger en bygning.